marang kahanan , klebu sawijining pranatan pasrawungan sadina-dina. Bisa nyingkiri tekane pasulayan utawa rasa pangrasa kang bisa njalari seriking atine liyan. Miturut tembang ing dhuwur tata krama iku ngedohken panyendhu, lire bisa nyingkiri anane pasulayan utawa salah tampa. Dhuwuring drajade bangsa bisa katitik saka alusing tata kramane. Mula wis aran wajib, yen para wong tuwa lan para pamong kajabaning paring tuntunan lan kapinteran marang para putra lan para muride , uga anggulawenthah bab kasusilan lan paring tetuladhan ing bab tata krama Tumrap bocah-bocah, para siswa lan para putra semono uga, saliyane sengkud ngudi undhaking kawruh lan kapinteran , aja nganti nglirwakake tata krama.Ana ngendi bae tata krama mau ditrapake ?Pangetrape tata krama antara liya :1. Nalika tetepungan karo mitra anyar2. Nalika cecaturan.3. Nalika mara dhayoh.4. Nalika kedhayohan.5. Nalika ana ing dalan6. Tata cara manganggo7. Nalika dhahar lan liya-liyane.Ing ngendi-endi panggonan salagine isih sesrawungan kang liyan panganggone tata krama iki ora kena kari.Tata krama ing basa Indonesia utawa cara Mlayu diarani sopan santun.Elinga : tata krama iku busananing bangsa.Disadhur saka : Tata Krama, Imam Supardi, 1953.